Eva Romanová

Eva Romanová (* 27. január 1946, Olomouc) je bývalá česká krasokorčuliarka, ktorá reprezentovala Československo. Spolu so svojím bratom Pavlom Romanom sa stala v kategórii „tanečné páry“ štvornásobnou majsterkou sveta (1962, 1963, 1964, 1965) a dvojnásobnou majsterkou Európy (1964, 1965).

 Osobný život 
Eva sa narodila ako druhé dieťa v rodine obchodného zástupcu Františka Romana a kostymérky filmových štúdií Barrandov. Bola o tri roky mladšia, ako jej brat Pavel. K športu ich odmalička viedol otec, ktorý súrodencov aj dlhší čas sám trénoval. Keď mala Eva šesť rokov, celá rodina sa presťahovala z Olomouca do Prahy, kde pokračovali v intenzívnom tréningu. V polovici 50. rokov 20. storočia trénovanie prevzala Míla Nováková.

Po ukončení súťažnej kariéry sa vydala za amerického krasokorčuliara Jackieho Grahama s ktorým sa zoznámila v krasokorčuliarskej revue. Žili v anglickom Devone a na farme v Texase a neskôr 5päť rokov cestovali v karaváne po USA. V roku 2001 sa presťahovali do dediny Lipnice blízko mesta Rokycany. Po matkinej smrti v roku 2005 sa presťahovali späť do Anglicka.

 Kariéra 

Súrodenci Romanovci začali pôvodne súťažnú kariéru v disciplíne „športové dvojice“, kde skončili tretí na majstrovstvách Československa v roku 1957 a druhí v rokoch 1958 a 1959. Po tom, ako sa v Československu začalo súťažiť v tancoch na ľade, vyskúšali súrodenci šťastie a hneď v pri uvedení tejto disciplíny získali československý majstrovský titul. Na majstrovstvách Európy v roku 1959 štartovali v oboch disciplínach, pričom skončili v tancoch na 7. mieste a v súťaži športových dvojíc na 12. mieste. Na základe toho sa rozhodli zamerať sa na tance."Europe's World Champions... 1962", Skating, magazín, jún 1962

Svoj prvý titul majstrov sveta získali v roku 1962 v Prahe, keď porazili svojich najväčších rivalov - francúzskych pretekárov Christiane Guhelovú a Jeana Paula Guhela. Eva vtedy mala iba 16 rokov a Pavel 19. V tomto roku zvíťazili aj v česko-slovenskej ankete Športovec roka.

O rok neskôr vyhrali striebornú medailu na majstrovstvách Európy]a vyhrali všetky nasledujúce podujatia sezóny. Eva s bratom Romanom vyhrali európsky titul rokoch 1964 a 1965 a svetový titul v rokoch 1962–1965. Bol to vtedy najvyšší titul, aký mohli súťažiaci získať (v tom čase neboli tance na ľade olympijskou disciplínou).

Súťažnú kariéru Romanovci ukončili v roku 1965 na vrchole svojej športovej kariéry pre nedostatok ďalšej motivácie k súťaženiu. Po odchode zo súťažného krasokorčuľovania vystupovali v americkej profesionálnej krasokorčuliarskej revue „Holiday on Ice“, ktorá každé dva roky usporadúvala predstavenia aj v Prahe. Keďže rodičia súrodencov nemohli za nimi vycestovať, Romanovci sa s nimi vďaka tomuto angažmánu mohli stretávať.

 Prehľad výsledkov 
 Športová dvojica 
(s Pavlom Romanom)

 Podujatie 1957 1958 1959 Majstrovstvá Európy    12  Majstrovstvá Československa  3  2  2 

 Tanečné páry 
(s Pavlom Romanom)

 Podujatie 1959 1960 1961 1962 1963 1964 1965 Majstrovstvá sveta     1  1  1  1  Majstrovstvá Európy  7  7  5  3  2  1  1  Majstrovstvá Československa  1       

 Referencie 

 Iné projekty 

 Zdroj 

Kategória:Českí krasokorčuliari
Kategória:Majstri sveta v krasokorčuľovaní
Kategória:Majstri Európy v krasokorčuľovaní
Kategória:Česko-slovenskí krasokorčuliari